stanford-oval/wikipedia huggingface dataset:
ไซโครเมทรี
คุณสมบัติ Psychrometric > อัตราส่วนPsychrometric

อัตราส่วนของค่าสัมประสิทธิ์การถ่ายเทความร้อนให้กับผลิตภัณฑ์ของค่าสัมประสิทธิ์การถ่ายเทมวลและความร้อนชื้นที่พื้นผิวเปียก
คุณสมบัติ Psychrometric > ความร้อนชื้น

เป็นความดันคงที่ความร้อนที่เฉพาะเจาะจงของอากาศชื้นต่อหน่วยมวลของอากาศแห้ง
ความดัน
คุณสมบัติไซโครเมตริกจะขึ้นอยู่กับความดันบรรยากาศที่สถานที่ตั้งของกลุ่มตัวอย่าง
วิธีการอ่านแผนภูมิ: ตัวอย่างพื้นฐาน

แผนภูมิ Psychrometric หน่วยที่ใช้ SI (เมตริก) และIP (สหรัฐฯ / อังกฤษ) โดยอยู่ในช่วงอุณหภูมิต่ำ และสูงและแรงกดดันที่แตกต่างกัน
วิธีการอ่านแผนภูมิ: ตัวอย่างพื้นฐาน > พิจารณาความชื้นสัมพัทธ์

ร้อยละความชื้นสัมพัทธ์จะอยู่ที่แนวจุดตัดของอุณหภูมิกระเปาะเปียก แสดงเส้นแนวนอน ไปยังเส้นแนวทแยงมุมลาดลงมาที่
อุณหภูมิกระเปาะแห้งที่ 25 องศา และอุณหภูมิกระเปาะเปียก 20 องศา อ่านความชื้นสัมพัทธ์ ประมาณ 63.5% ในตัวอย่างนี้อัตราส่วนความชื้นไอน้ำ 0.0126 kg/kg ของอากาศแห้ง
วิธีการอ่านแผนภูมิ: ตัวอย่างพื้นฐาน > พิจารณาผลกระทบต่อการเปลี่ยนแปลงอุณหภูมิความชื้นสัมพัทธ์

สำหรับอากาศที่มีน้ำผสมอยู่คงที่หรืออัตราความชื้น เราสามารถหาความชื้นสัมพัทธ์โดยเริ่มต้นจากอุณหภูมิกระเปาะเปียก
และอุณหภูมิกระเปาะแห้งโดยใช้เงื่อนไขตัวอย่างข้างต้นนี้ ที่ความชื้นสัมพัทธ์แตกต่างกันอุณหภูมิกระเปาะแห้งสามารถหาได้จาก แนวอัตราส่วนความชื้นเส้นแนวนอนของไอน้ำ 0.0126 kg/kg 
อากาศแห้ง หรือปอนด์ของไอน้ำต่อปอนด์ อากาศแห้ง รูปแบบที่พบบ่อยของปัญหานี้คือ การกำหนดความชื้นสุดท้ายของอากาศที่ออกจากคอยล์เย็นของเครื่องปรับอากาศ 
โดยความร้อนมีอุณหภูมิสูงขึ้น สมมติว่าอุณหภูมิออกจากขดลวด 10 องศา (50 F) และความร้อนที่อุณหภูมิห้อง (ไม่ผสมกับอากาศในห้อง ) 
ซึ่งพบได้ตามอัตราส่วนความชื้น   ในเส้นแนวนอนตามจุดน้ำค้าง หรือเส้นอิ่มตัวไปยังเส้นกระเปาะแหง และอ่านค่าความชื้น
วิธีการอ่านแผนภูมิ: ตัวอย่างพื้นฐาน > พิจารณาปริมาณน้ำที่ถูกกำจัดออกหรือเพิ่ม เมื่อลดหรือเพิ่มความชื้น

นั่นคือความแตกต่างของอัตราส่วนความชื้น ระหว่างเงื่อนไขเริ่มต้น และสุดท้ายของน้ำหนักของอากาศแห้ง
การตั้งค่าบนแผนภูมิ > อุณหภูมิกระเปาะแห้ง

คือ อุณหภูมิที่วัดจากเทอร์โมมิเตอร์ธรรมดา 

เส้นนี้จะวาดตรงไม่ขนานไปกับเส้นอื่นและเอียงเล็กน้อยในตำแหน่งในแนวตั้ง นี่คือเส้นแกน, พิกัด(แนวนอน)    แกนแต่ละบรรทัดหมายถึงอุณหภูมิคงที่
การตั้งค่าบนแผนภูมิ > อุณหภูมิจุดน้ำค้าง

อุณหภูมิหยดน้ำค้างของอากาศที่จุดต่าง ๆ โดยลากเส้นจากจุดนั้นขนานไปกับเส้นปริมาตรจำเพาะไปทางขวามือไปชนกับเส้นอากาศอิ่มตัว
การตั้งค่าบนแผนภูมิ > อุณหภูมิกระเปาะเปียก

เส้นนี้เป็นเส้นเฉียงที่ต่างออกไปเล็กน้อยจาก  เส้นเอนทัลปี  มีความเหมือนตรงกัน  แต่ไม่ขนานกัน แต่ละอันตัดโค้งที่จุดอิ่มตัวที่จุด DBT
การตั้งค่าบนแผนภูมิ > ความชื้นสัมพันธ์

เส้นกับความจริงจะปรากฏในช่วงเวลา ของ 10% เส้นโค้งมีความอิ่มตัวอยู่ที่100%  ในขณะที่อากาศแห้งอยู่ที่ 0% RH
การตั้งค่าบนแผนภูมิ > อัตราส่วนความชื้น

เป็นเส้นแนวนอนบนแผนภูมิ  อัตราส่วนความชื้นจะแสดงเป็นมวลของความชื้นต่อมวลของอากาศแห้ง(ปอนหรือความชื้นต่อปอนด์หรือกิโลกรัมของอากาศแห้งตามลำดับ) 

ช่วงจาก 0 ถึงอากาศแห้ง0.03(Ibmw/LBMA) บนขวามือ W  แกนประสานหรือแกนแนวตั้งของแผนภูมิ
การตั้งค่าบนแผนภูมิ > ปริมาตรจำเพาะของอากาศ (Specific Volume, Submit)

ปริมาตรจำเพาะ คืออัตราส่วนระหว่างปริมาตร (Volume) ต่อมวล (Mass) ของอากาศ มีหน่วยเป็นลูกบาศก์เมตรต่อกิโลกรัม (m3/kg) ในระบบ SI 

เป็นที่ทราบกันดีว่าอากาศมีคุณสมบัติในการขยายตัวตามอุณหภูมิที่ความดันคงที่ (Constant Pressure) ในสภาวะความดันคงที่ถ้าอุณหภูมิต่ำอากาศ

จะมีปริมาตรจำเพาะน้อยหมายถึงน้ำหนักอากาศต่อหน่วยปริมาตรจะมากในทางตรงกันข้ามถ้าอุณหภูมิขออากาศสูงขึ้นอากาศจะขยายตัวออกทำให้ปริมาตรจำเพาะ

ของอากาศของอากาศมากขึ้น  ซึ่งก็คือน้ำหนักของอากาศต่อหน่วยปริมาตรจะลดลงหรืออากาศเบาขึ้นนั่นเอง
การตั้งค่าบนแผนภูมิ > เอนทัลปี

เป็นเส้นเฉียงวาดแนวทแยงมุมลงจากซ้ายไปขวาข้าม แผนภูมิที่ขนานกัน เส้นนี้จะไม่ขนานกับเส้นอุณหภูมิกระเปาะเปียก ปริมาณที่เฉพาะนี้จะมีระยะห่างที่เท่าๆกัน เส้นตรงขนานกัน ด้านบนเส้นอิ่มตัวเป็นพื้นที่ 2 เฟส  ที่แสดงถึงการปนอยู่ของอากาศชื้นที่อิ่มตัว และน้ำของของเหลวที่อุณหภูมิคงที่ จากมุมด้านซ้ายบน ของกราฟ เครื่องชั่งน้ำหนัก แสดงให้เห็นถึงระดับความร้อนภายในอัตราส่วนที่เหมาะสมรวม(SHF)   ซึ่งบอกว่าอัตราส่วนของความแตกต่างเอนทัลปีมีความแตกต่างที่มีความชื้นจะใช้ในการสร้างความลาดชันของกราฟ  ระหว่าง 2 ส่วน  แนวนอนของเส้นซึ่งมีการเปลี่ยนแปลงไปในความร้อนที่เหมาะสม ในขณะที่องค์ประกอบในแนวตั้ง คือการเปลี่ยนแปลงของความร้อนแฝง
แผนภาพมอลเลียร์( เอนทัลปี  - อัตราส่วนความชื้นผสม)

พัฒนาโดยริชาร์ด  มอลเลียร์  ในปี พ.ศ. 1923  เป็นแผนภูมิไซโครเมตริกทางเลือก  ผู้ใช้หลายคนต้องการในสแกนดิเนเวีย ยุโรปตะวันออกและรัสเซีย ข้อมูลพารามิเตอร์”ไซโครเมตริกสำหรับแผนภูมิไซโครเมตริกและแผนภาพของมอลเลียร์เหมือนกัน  พิกัดแผนภาพของมอลเลียร์จะมีอัตราเอนทัลปีและความชื้น เอนทัลปีประสานงานเป็นเบ้และเส้นของเอนทัลปีคงที่ขนาน และระยะห่างจะเท่าๆกัน  บางแผนภูมิไซโครเมตริกใช้อุณหภูมิกระเปาะแห้ง และพิกัดอัตราส่วนความชื้น
แหล่งข้อมูลอื่น

Western Cooling Efficiency Center Psych: An Open Source Psychrometric Plug-in for Microsoft Excel by Kevin Brown.
Xchanger Inc, webpage Calculator for humidity, dew point, mass flows & heat flux for variable pressure systems with compressors, blowers, vacuum pumps and heat exchangers.
Corwin's Calculators Calculator for humidity, dew point.
How to read and use a psychrometric chart เก็บถาวร 2016-11-29 ที่ เวย์แบ็กแมชชีน
Free Online Interactive Psychrometric Chart
Psychrometric Chart Calculator and Sketcher
จำลอง สารพัดนึก

| ศาสตราจารย์พิเศษ จำลอง สารพัดนึก ป> ม., ท.ช. |
| --- | --- |
เกิด: 1 ธันวาคม พ.ศ. 2475 อำเภอเมืองปทุมธานี จังหวัดปทุมธานี
เสียชีวิต: 21 สิงหาคม พ.ศ. 2562 (86 ปี)
ศาสตราจารย์พิเศษ จำลอง สารพัดนึก  เกิดเมื่อเดือนธันวาคม พ.ศ. 2475 ในครอบครัวชาวนาเชื้อสายมอญ อำเภอเมืองปทุมธานี จังหวัดปทุมธานี เป็นบุตรของนายทวน และนางลิ้นจี่ สารพัดนึก เป็นนักวิชาการด้านภาษาตะวันออกและภาษาโบราณ ได้แก่ ภาษาบาลี ภาษาสันสกฤต ภาษาฮินดี ภาษามอญ และศาสนาพุทธ เคยดำรงตำแหน่งคณบดีคณะโบราณคดี มหาวิทยาลัยศิลปากร เมื่อเกษียณอายุราชการได้เป็นอาจารย์พิเศษรับเชิญของหลายสถาบัน มีผลงานปรากฏเป็นหนังสือและตำราเรียนกว่าร้อยเล่ม
ประวัติ

ดร.จำลอง สารพัดนึก เป็นชาว ตำบลบ้านกลาง อำเภอเมืองปทุมธานี จังหวัดปทุมธานี เกิดเมื่อ พ.ศ. 2475 ในครอบครัวซึ่งประกอบอาชีพทำนา และมีฐานะยากจนมากครอบครัวหนึ่งในละแวกนั้น ภายหลังเนื่องจากการทำนาได้รายได้น้อยไม่พอจุนเจือครอบครัว บิดาของท่านจึงเปลี่ยนมาขายข้าวสาร โดยซื้อข้าวใส่เรือแจวล่องมาขายที่กรุงเทพมหานคร ในย่านคลองผดุงกรุงเกษม แต่เมื่อบวกกับภาระหนี้สินแล้วฐานะของครอบครัวก็ไม่ได้ดีขึ้นแต่อย่างใด
ในวัยเด็ก ดร.จำลองได้เริ่มการศึกษาขั้นต้นที่โรงเรียนประชาบาลวัดมะขาม ใกล้กับบ้าน และบิดาก็ได้นำมาฝากเป็นศิษย์วัดไว้กับพระอธิการพลาย ถาวโร เจ้าอาวาสในขณะนั้นซึ่งมีศักดิ์เป็นตาของดร.จำลองด้วย ดังนั้นนอกจากภาระการศึกษาเล่าเรียนแล้ว จึงต้องคอยปรนนิบัติหลวงตาตามกำลังของตน กระนั้นเมื่อเสร็จจากภาระที่โรงเรียนและวัดแล้วก็ยังต้องรีบกลับบ้านเพื่อช่วยเหลือภาระงานทางบ้านอีก ทำให้ชีวิตในวัยเด็กต้องประสบกับความยากลำบาก และไม่ได้เล่นสนุกสนานเช่นเด็กอื่น ๆ
หลังจากจบชั้น ป.4 จึงได้บรรพชาเป็นสามเณรเมื่อ พ.ศ. 2487 โดยมีกำหนดการแรกเริ่มจะบวชเพียง 15 วันเท่านั้น แต่ด้วยจิตที่ใฝ่ในทางพระศาสนามาแต่เล็กทำให้มีศรัทธาจะอยู่ในเพศบรรพชิตต่อมา และได้ศึกษาเล่าเรียนนักธรรมด้วยความพากเพียรมาก ถึงจะสอบตกก็หาได้ทำให้ความมุ่งมั่นของสามเณรจำลองลดถอยลงไม่  ในภาวะหลังสงครามโลกขณะนั้นที่วัดมะขามไม่มีไฟฟ้าใช้ ทั้งยังขาดแคลนน้ำมันเชื้อเพลิงจุดตะเกียง ในยามกลางคืนที่อัตคัดบางครั้งพระเณรถึงกับต้องใช้ธูปจุดไฟรวมเป็นกำแล้วเป่าไฟส่องหนังสืออ่านแล้วท่องจำเป็นตอน ๆ ไป ในช่วงที่บวชเป็นสามเณรที่วัดมะขามนั้นท่านได้เริ่มเรียนภาษาอังกฤษโดยขอร้องให้ผู้รู้ช่วยสอนให้  แม้จะเริ่มได้อย่างกระท่อนกระแท่นแต่ก็ได้พยายามฝึกฝนต่อมาอย่างสม่ำเสมอ
พ.ศ. 2491 พระอธิการพลาย ถาวโร ได้นำสามเณรจำลองมาฝากให้ศึกษาต่อที่วัดอนงคารามวรวิหาร ในสมัยที่สมเด็จพระพุฒาจารย์ (นวม  พุทฺธสโร) เป็นเจ้าอาวาส  ได้ศึกษานักธรรมชั้นเอกและภาษาบาลีในสำนักเรียนวัดอนงคาราม รวมทั้งได้ซื้อตำราภาษาอังกฤษมาศึกษาเพิ่มเติมด้วยตนเอง ขณะเป็นสามเณรเปรียญสอบได้เปรียญธรรม 4 ประโยค ได้สอบเข้าศึกษาต่อที่มหาจุฬาลงกรณราชวิทยาลัย วัดมหาธาตุยุวราชรังสฤษฎิ์ราชวรมหาวิหาร โดยเป็นนิสิตรุ่นแรก ๆ ของมหาวิทยาลัยนั้นจนอายุครบบวชเมื่อ พ.ศ. 2496 ได้อุปสมบทที่วัดมะขาม จังหวัดปทุมธานี โดยมีพระครูบวรธรรมกิจ (เทียน ปุปฺผธมฺโม) เป็นพระอุปัชฌาย์ ได้รับฉายาว่า "ภูริปญฺโญ"  กระทั่ง พ.ศ. 2498 สอบได้เปรียญธรรม 5 ประโยค ช่วงที่ศึกษาในมหาจุฬาลงกรณราชวิทยาลัย ได้ศึกษาวิชาความรู้หลายอย่าง แต่มีวิชาหนึ่งที่ชอบและสนใจเป็นพิเศษคือวิชาภาษาสันสกฤต โดยได้รับแรงบันดาลใจจากอาจารย์ผู้ทรงความรู้ได้มีวิธีการสอนที่ดีและให้กำลังใจเป็นอันมาก คือ ท่านอาจารย์กรุณา กุศลาสัย และท่านศาสตราจารย์แสง มนวิทูร รวมถึงได้ศึกษากับอาจารย์ชาวอินเดียคือพราหมณ์สัตยนารายณ์ ตริปาฐิ ส่วนในด้านภาษาบาลีนั้นก็ได้รับคำชมเชยจากอาจารย์ผู้สอนเป็นอย่างดีเช่นกัน
หลังจากจบการศึกษาปริญญาตรีพุทธศาสตรบัณฑิตแล้ว พ.ศ. 2507 ได้รับทุนมูลนิธิเอเชีย (The Asia Foundation) ไปศึกษาต่อด้านภาษาสันสกฤตระดับปริญญาโท ที่ Banaras Hindu University เมืองพาราณสี ประเทศอินเดียได้รับปริญญา M.A. (Sanskrit) เมื่อจบการศึกษาในปี 2509 ได้กลับเข้ามาทำงานในมหาจุฬาลงกรณราชวิทยาลัย  ได้ปรับปรุงหลักสูตรและตำราเรียนภาษาสันสกฤตหลายเล่ม จนปี พ.ศ. 2511 ได้ดำรงตำแหน่งรักษาการคณบดีคณะครุศาสตร์ และได้รับนิมนต์ไปช่วยสอนภาษาสันสกฤต ที่คณะโบราณคดี มหาวิทยาลัยศิลปากร
การทำงาน

พ.ศ. 2512 ได้ลาสิกขา หลังจากนั้นศาสตราจารย์ หม่อมเจ้าสุภัทรดิศ ดิศกุล ได้รับไว้เป็นอาจารย์พิเศษด้านภาษาสันสกฤต ที่คณะโบราณคดีต่อมา จนได้บรรจุเข้ารับราชการ และศึกษาต่อระดับปริญญาเอกด้านภาษาสันสกฤตที่ มหาวิทยาลัยสัมปูรณานันท สันสกฤต เมืองพาราณสี ประเทศอินเดีย โดยทำวิทยานิพนธ์เรื่อง ฤคเวทียปฺรถมมณฺฑลสฺย สมาโลจนาตฺมกมฺ อธฺยยนมฺ (พ.ศ. 2523-2525) จากนั้นได้กลับมารับราชการต่อที่คณะโบราณคดี จนกระทั่งได้ดำรงตำแหน่งคณบดีคณะโบราณคดี มหาวิทยาลัยศิลปากร เมื่อ พ.ศ. 2527 และลาออกจากตำแหน่งคณบดี เมื่อ พ.ศ. 2529 ทำหน้าที่เป็นอาจารย์ผู้สอนเพียงอย่างเดียวนับแต่นั้น
ดร.จำลอง สารพัดนึกเป็นผู้มีชื่อเสียงด้านภาษาสันสกฤต มีความชำนาญภาษาสันสกฤตสมัยพระเวท วรรณคดีสันสกฤต ภาษาบาลี ภาษาฮินดี และภาษามอญ เคยเป็นตัวแทนประเทศไทยไปสัมมนาด้านภาษาสันสกฤตพร้อมกับศาสตราจารย์ หม่อมหลวงจิรายุ นพวงศ์ ที่ประเทศอินเดีย และได้ร่วมเป็นผู้พิจารณาร่างหลักสูตรปริญญาโทอักษรศาสตรมหาบัณฑิต สาขาภาษาบาลีและสันสกฤต จุฬาลงกรณ์มหาวิทยาลัย
จำลอง เมื่อเป็นข้าราชการบำนาญ ก็ทำหน้าที่เป็นอาจารย์พิเศษด้านภาษาสันสกฤตให้กับหลายสถาบัน  นอกจากนี้ยังเป็นกรรมการจัดทำพจนานุกรมพระไตรปิฎกของราชบัณฑิตยสถาน และกรรมการผู้ทรงคุณวุฒิโครงการจัดทำพจนานุกรมพุทธศาสนาจีน-สันสกฤต-อังกฤษ-ไทย ฉบับเฉลิมพระเกียรติ ของคณะสงฆ์จีนนิกายแห่งประเทศไทย ดร.จำลอง  สารพัดนึกได้รับรางวัลเข็มเกียรติคุณ "พระเกี้ยวทอง" จากมหาจุฬาลงกรณราชวิทยาลัย เมื่อพ.ศ. 2531
วันที่ 24 พฤษภาคม พ.ศ. 2547 ได้รับโปรดเกล้าฯ แต่งตั้งเป็น ศาสตราจารย์พิเศษ สาขาภาษาสันสกฤต ของมหาวิทยาลัยมหาจุฬาลงกรณราชวิทยาลัย ตั้งแต่วันที่ 16 ธันวาคม พ.ศ. 2546
ด้านชีวิตครอบครัวได้สมรสกับ อ.สุรีย์ สารพัดนึก มีธิดาหนึ่งคนคือ ดร.จิตตาภา สารพัดนึก ไชยปัญญา อาจารย์คณะมนุษยศาสตร์และสังคมศาสตร์ มหาวิทยาลัยบูรพา
ผลงาน

ดร.จำลอง  สารพัดนึก  เป็นนักวิชาการที่มีความพากเพียรมาก  มีผลงานวิชาการทั้งที่เป็นตำรา  งานแปล  และงานวิจัยมากกว่า 100 เรื่อง  นับว่าเป็นนักวิชาการด้านภาษาบาลีสันสกฤตที่มีผลงานปรากฏในวงวิชาการมากที่สุดผู้หนึ่งของไทย  โครงการสำคัญที่กำลังทำจนวาระสุดท้ายของชีวิต คือ พจนานุกรมสันสกฤต-ไทย
ผลงานที่สำคัญ ได้แก่
แบบเรียนภาษาบาลี
แบบเรียนภาษาสันสกฤต
ตำราภาษาอังกฤษ
แบบเรียนภาษามอญ
พจนานุกรมบาลี-ไทย
ตำราวรรณคดีสันสกฤต
สัทธรรมปุณฑรีกสูตร (แปล)
ปรัชญาปารมิตาหฤทยสูตรและสุขาวดีสูตร (แปล)
ศิลาจารึกอโศก (แปล)
ตำราภาษาฮินดี
สุภาษิตสันสกฤต
ประวัติวรรณคดีสันสกฤต
อิทธิพลของสันสกฤตอันมีต่อภาษาไทย (งานวิจัย)
อิทธิพลของคำบาลีอันมีต่อภาษาไทย (งานวิจัย)
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
หมู่เกาะเวอร์จิน

สำหรับความหมายอื่น ดูที่ หมู่เกาะเวอร์จิน (แก้ความกำกวม)
| --- | --- |
ภาพถ่ายดาวเทียมตุลาคม 2008  ปวยร์โตรีโก  หมู่เกาะสแปนิชเวอร์จิน (ปวยร์โตรีโก)  หมู่เกาะเวอร์จินของสหรัฐ  หมู่เกาะบริติชเวอร์จิน
ภูมิศาสตร์
ที่ตั้ง: ทะเลแคริบเบียน มหาสมุทรแอตแลนติก
พิกัด: 18°5′37″N 64°49′49″W﻿ / ﻿18.09361°N 64.83028°W﻿ / 18.09361; -64.83028
กลุ่มเกาะ: หมู่เกาะลีเวิร์ด
สหรัฐอเมริกา
พื้นที่เกาะ: หมู่เกาะเวอร์จินของสหรัฐ
พื้นที่เกาะ: ปวยร์โตรีโก
สหราชอาณาจักร
ดินแดนโพ้นทะเล: หมู่เกาะบริติชเวอร์จิน
ประชากรศาสตร์
ประชากร: 150,000 (ประมาณการ) (2022)
ภาษา: อังกฤษ ครีโอลหมู่เกาะเวอร์จิน สเปน
กลุ่มชาติพันธุ์: แอโฟร-แคริบเบียน ยุโรป-แคริบเบียน  ฮิสแปนิก-แคริบเบียน เอเชีย-แคริบเบียน อินเดีย-แคริบเบียน
หมู่เกาะเวอร์จิน (อังกฤษ: Virgin Islands; สเปน: Islas Vírgenes) เป็นกลุ่มเกาะในทะเลแคริบเบียน ตั้งอยู่ทางทิศตะวันออกสุดของเกรตเตอร์แอนทิลลีสทั้งในทางธรณีวิทยาและชีวภูมิศาสตร์ ตอนเหนือของหมู่เกาะ เป็นส่วนหนึ่งของร่องลึกปวยร์โตรีโก และเซนต์ครอยซึ่งไม่ได้เป็นส่วนหนึ่งในโครงสร้างทางธรณีวิทยาเดียวกัน ส่วนทางด้านการเมือง หมู่เกาะบริติชเวอร์จินเป็นส่วนหนึ่งของกลุ่มเกาะของหมู่เกาะลีเวิร์ดซึ่งเป็นส่วนหนึ่งทางตอนเหนือของเลสเซอร์แอนทิลลีส สร้างเขตแดนแบ่งระหว่างทะเลแคริบเบียนกับมหาสมุทรแอตแลนติก หมู่เกาะนี้ได้แยกออกจากเลสเซอร์แอนทิลลีสโดยทางผ่านแอเนกาดา (Anegada Passage) และแยกออกจากเกาะใหญ่ของปวยร์โตรีโกโดยทางผ่านเวอร์จิน
หมู่เกาะนี้แบ่งออกเป็น 3 เขตอำนาจตามกฎหมาย คือ
หมู่เกาะบริติชเวอร์จิน ดินแดนโพ้นทะเลของสหราชอาณาจักร
หมู่เกาะเวอร์จินของสหรัฐ ดินแดนที่ยังไม่ปกครองตนเองแต่ขึ้นตรงต่อสหรัฐ
หมู่เกาะสแปนิชเวอร์จิน หมู่เกาะทางทิศตะวันออกสุดของปวยร์โตรีโก ดินแดนที่ยังไม่ปกครองตนเองแต่ขึ้นตรงต่อสหรัฐ
ไสว สุทธิพิทักษ์

| ไสว สุทธิพิทักษ์ |
| --- | --- |
ไสว ประมาณคริสต์ทศวรรษ 1940
เกิด: 10 มีนาคม พ.ศ. 2460 จังหวัดนครศรีธรรมราช ประเทศสยาม
เสียชีวิต: 22 กันยายน พ.ศ. 2537 (77 ปี) กรุงเทพมหานคร ประเทศไทย
สัญชาติ: ไทย
อาชีพ: อาจารย์, นักวิจัย
คู่สมรส: สนม สุทธิพิทักษ์
บุตร: 2 คน
ไสว สุทธิพิทักษ์ (10 มีนาคม พ.ศ. 2460 – 22 กันยายน พ.ศ. 2537) เป็นนักการศึกษาชาวไทย ผู้ก่อตั้งมหาวิทยาลัยธุรกิจบัณฑิตย์ อธิการบดีคนแรกของมหาวิทยาลัยธุรกิจบัณฑิตย์ อดีตกรรมการผู้ทรงคุณวุฒิ คณะกรรมการการศึกษาแห่งชาติ และอดีตกรรมการสภาหอการค้าแห่งประเทศไทย รวมทั้งยังเคยเป็นผู้แทนฝ่ายไทยในการประสานงานกับกองบัญชาการกองทัพพันธมิตร ในช่วงสงครามโลกครั้งที่สอง
ประวัติ

ดร. ไสว สุทธิพิทักษ์ เกิดเมื่อวันเสาร์ที่ 10 มีนาคม พ.ศ. 2460 ที่อำเภอปากพนัง จังหวัดนครศรีธรรมราช เป็นบุตรของนายเฟื่อง สุทธิพิทักษ์ และนางนวล (สกุลเดิม กันภัย) สุทธิพิทักษ์ มีพี่น้องรวม 8 คน คือ นายสวัสดิ์ สุทธิพิทักษ์, นางสาวพยอม สุทธิพิทักษ์, นางอรสา อรรถบวรพิศาล, นายสนิท สุทธิพิทักษ์, นายสหัส สุทธิพิทักษ์, นายคำภิญ สุทธิพิทักษ์, นางสาวสุเพ็ญ สุทธิพิทักษ์
สมรสกับ นางสาวสนม เกตุทัต ธิดาของพระพิเรนทรเทพ (เนียน เกตุทัต) และนางสงวน (สกุลเดิม วิริยศิริ) เกตุทัต มีบุตร-ธิดารวม 2 คน เมื่อวันที่ 7 สิงหาคม พ.ศ. 2487 ณ มหาวิทยาลัยวิชาธรรมศาสตร์และการเมือง โดยมี พณฯ ดร.ปรีดี พนมยงค์ ผู้ประศาสน์การมหาวิทยาลัยฯ และท่านผู้หญิงพูนศุข พนมยงค์ เป็นเจ้าภาพ  ดร.ไสว สุทธิพิทักษ์ ถึงแก่อนิจกรรม เมื่อวันพฤหัสบดีที่ 22 กันยายน พ.ศ. 2537 เวลา 11.10 น. ณ โรงพยาบาลวิชัยยุทธ สิริรวมอายุได้ 77 ปี 12 วัน
ประวัติ > การศึกษา

พ.ศ. 2472 - ประถม 1-3 โรงเรียนประจำอำเภอปากพนัง จังหวัดนครศรีธรรมราช
พ.ศ. 2477 - มัธยม 1-6 โรงเรียนเบญจมราชูทิศ โรงเรียนประจำจังหวัดนครศรีธรรมราช
พ.ศ. 2479 -  มัธยม 7-8 โรงเรียนอำนวยศิลป์ พระนคร
พ.ศ. 2480 - ป.ป. โรงเรียนฝึกหัดครูพระนคร
พ.ศ. 2485 - ธ.บ. มหาวิทยาลัยวิชาธรรมศาสตร์และการเมือง
พ.ศ. 2488 - ศ.ม. มหาวิทยาลัยวิชาธรรมศาสตร์และการเมือง
พ.ศ. 2530 - D.B.A. Pacific States University, U.S.A.
พ.ศ. 2534 - ปริญญาดุษฎีบัณฑิตกิตติมศักดิ์สาขาศึกษาศาสตร์ มหาวิทยาลัยรามคำแหง
ประวัติ > ประวัติการทำงาน

พ.ศ. 2481 ครูสอนภาษาไทยและภาษาอังกฤษ โรงเรียนวังสมเด็จบูรพา
พ.ศ. 2482-2484 ครูพิเศษสอนภาษาไทยและภาษาอังกฤษ โรงเรียนสุวิชช์วิทยาลัย
พ.ศ. 2484-2489 รับราชการกรมบัญชีกลาง กระทรวงการคลัง
พ.ศ. 2488-2489 ผู้แทนฝ่ายไทยในการประสานงานกับกองบัญชาการกองทัพพันธมิตร
พ.ศ. 2488-2492 อาจารย์พิเศษ มหาวิทยาลัยธรรมศาสตร์และการเมือง
พ.ศ. 2489-2490 สมาชิกสภาผู้แทนราษฎรจังหวัดนครศรีธรรมราช และเลขานุการนายกรัฐมนตรี (พลเรือตรี ถวัลย์ ธำรงนาวาสวัสดิ์ ร.น.)
พ.ศ. 2490-2492 เจ้าของสำนักงานทนายความ ไสว สุทธิพิทักษ์ และเจ้าของผู้จัดการห้างสุทธิเทรดดิ้ง ท่าพระจันทร์ กรุงเทพฯ
พ.ศ. 2492-2501 ทำธุรกิจการค้าระหว่างพำนักอยู่ที่สิงคโปร์
พ.ศ. 2502-2508 กรรมการหอการค้าไทย กรรมการสภาหอการค้าแห่งประเทศไทย และกรรมการฝ่ายไทยของหอการค้าสากล
พ.ศ. 2504-2508 ประธานอนุกรรมการของวิทยาลัยการค้า และผู้อำนวยการวิทยาลัยการค้าหอการค้าไทย
พ.ศ. 2511-2537 ผู้ก่อตั้งมหาวิทยาลัยธุรกิจบัณฑิตย์ เริ่มตั้งแต่เป็นโรงเรียนราษฎร์ในปี พ.ศ. 2511 ต่อมาได้เลื่อนฐานะเป็นวิทยาลัย เมื่อปี พ.ศ. 2513 และเป็นมหาวิทยาลัยธุรกิจบัณฑิตย์ เมื่อปี พ.ศ. 2527
ประวัติ > ตำแหน่งหน้าที่การงานที่สำคัญ

อธิการบดีคนแรกของมหาวิทยาลัยธุรกิจบัณฑิตย์ ตั้งแต่ พ.ศ. 2527-2537
กรรมการสภามหาวิทยาลัยธุรกิจบัณฑิตย์ พ.ศ. 2527-2537
ประธานชมรมผู้บริหารมหาวิทยาลัยเอกชน พ.ศ. 2512-2520
นายกสมาคมสถาบันอุดมศึกษาเอกชนแห่งประเทศไทย พ.ศ. 2520-2528
ที่ปรึกษาของสถาบันอุดมศึกษาเอกชนแห่งประเทศไทย พ.ศ. 2528-2537
กรรมการผู้ทรงคุณวุฒิ คณะกรรมการการศึกษาแห่งชาติ พ.ศ. 2522-2530
กรรมการผู้ทรงคุณวุฒิจากภาคธุรกิจเอกชนในคณะกรรมการสถาบันอุดมศึกษาเอกชน ทบวงมหาวิทยาลัย พ.ศ. 2524-2530
อุปนายกสมาคมผู้บริหารการศึกษาแห่งประเทศไทย พ.ศ. 2522-2525
กรรมการอำนวยการฉลอง 700 ปี ลายสือไทย พ.ศ. 2526
กรรมการในคณะกรรมการการจัดเตรียมงานปีสันติภาพสากล พ.ศ. 2526
กรรมการในคณะกรรมการส่งเสริมการฝึกอาชีพ พ.ศ. 2507
กรรมการในคณะกรรมการทำงานของสภาพัฒนาการเศรษฐกิจและสังคม เพื่อวางแผนพัฒนาเศรษฐกิจและสังคม ฉบับที่ 2 (พ.ศ. 2510-2514) ว่าด้วยการขนส่งเอกชน
กรรมการในคณะกรรมการวางแผนพัฒนาเศรษฐกิจและสังคม ฉบับที่ 4 (พ.ศ. 2520-2524) เรื่องการศึกษาและวัฒนธรรมแห่งชาติ
อนุกรรมการผู้ทรงคุณวุฒิวางแผนพัฒนาการศึกษาและวัฒนธรรมแห่งชาติ ฉบับที่ 5 (พ.ศ. 2525-2529) และฉบับที่ 6 (พ.ศ. 2529-2533)
กรรมการในคณะกรรมการรณรงค์เพื่อภาษาไทย จุฬาลงกรณ์มหาวิทยาลัย พ.ศ. 2526-2537
กรรมการในคณะกรรมการจัดการประชุมอธิการบดีระหว่างประเทศ ครั้งที่ 7 พ.ศ. 2527
กรรมการในคณะกรรมการประกาศเกียรติคุณครูภาษาไทยดีเด่นแห่งชาติ กระทรวงศึกษาธิการ พ.ศ. 2528-2534
ประธานกรรมการ รองประธานอนุกรรมการ อนุกรรมการชุดต่างๆ ของหอการค้าไทย พ.ศ. 2502-2508 รวม 26 ชุด
กรรมการชุดต่างๆ ของสภาหอการค้าแห่งประเทศไทย พ.ศ. 2503-2508 รวม 11 ชุด
นายกสมาคมเครื่องถมไทยและเครื่องเงินไทยในพระบรมราชูปถัมภ์ นายกสมาคมศิษย์เก่าสำนักวัดราชาธิวาส นายกสมาคมศิษย์เก่าอำนวยศิลป์ นายกสมาคมศิษย์เก่าวิทยาลัยครูพระนคร กรรมการมูลนิธิวิทยาลัยครูพระนคร อุปนายกสมาคมเศรษฐศาสตร์ มหาวิทยาลัยธรรมศาสตร์ อุปนายกสมาคมชาวปักษ์ใต้ อุปนายกสมาคมผู้ปกครองและครูสตรีวิทยา รองประธานกรรมการมูลนิธิปรีดี พนมยงค์ ประธานโครงการสถาบันปรีดี พนมยงค์
สามัญสมาชิกแห่งเนติบัณฑิตสภา สมาชิกสมาคมวิทยาลัยและมหาวิทยาลัยโลก สมาชิกสมาคมอธิการบดีระหว่างประเทศ สมาชิกสมาคมพ่อค้าไทยในพระบรมราชูปถัมภ์ สมาชิกพุทธสมาคมแห่งประเทศไทยในพระบรมราชูปถัมภ์ สมาชิกสมาคมผู้บริหารการศึกษาแห่งประเทศไทย
ประธานกรรมการบริษัทหอหัตศิลป์ไทยจำกัด กรรมการผู้จัดการบริษัทอีสานเอนเทอร์ไพรส์จำกัด กรรมการบริษัทน้ำตาลกุมภวาปีจำกัด หุ้นส่วนผู้จัดการ จอหน์ลิมสิงคโปร์ และผู้จัดการบริษัทปรีดาชิปปิ้งและเทรดดิ้งสิงคโปร์
ที่ปรึกษากฎหมายของบริษัทประกอบและบุตรนราธิวาส ห้างหุ้นส่วนจำกัดอ่าวตานีปัตตานี บริษัทยนตรภัณฑ์จำกัด บริษัทไทยแลนด์สตีลจำกัด บริษัทเกษตรกรไทยจำกัด บริษัทเอเซียอุตสาหกรรมปุ๋ยเคมีจำกัด ฯลฯ
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
แหล่งข้อมูลอื่น

มหาวิทยาลัยธุรกิจบัณฑิตย์ เก็บถาวร 2005-08-25 ที่ เวย์แบ็กแมชชีน
ศูนย์สนเทศและหอสมุด มหาวิทยาลัยธุรกิจบัณฑิตย์ เก็บถาวร 2009-03-13 ที่ เวย์แบ็กแมชชีน
นิรมล สุริยสัตย์

ท่านผู้หญิงนิรมล สุริยสัตย์ (4 พฤศจิกายน พ.ศ. 2475 - 5 เมษายน พ.ศ. 2545) อดีตประธานกรรมการบริษัท โตชิบา ไทยแลนด์ จำกัด และอดีตสมาชิกวุฒิสภา 2 วาระ
ประวัติ

ท่านผู้หญิงนิรมล เกิดเมื่อวันที่ 4 พฤศจิกายน พ.ศ. 2475 ที่กรุงเทพมหานคร เป็นบุตรของ นายมา และนางบุญครอง บูลกุล เจ้าของธุรกิจโรงสีและผู้บริหารบริษัทข้าวไทยในอดีต มีพี่น้อง 8 คน ในจำนวนนี้รวมถึง นายศิริชัย บูลกุล อดีตเจ้าของศูนย์การค้ามาบุญครอง และนายโชคชัย บูลกุล เจ้าของฟาร์มโชคชัย. ท่านผู้หญิงเข้าศึกษาที่โรงเรียนวัฒนาวิทยาลัย จนจบชั้นม.5 แล้วไปศึกษาต่อที่โรงเรียนไดโอซีซัน (Diocesan) ที่ฮ่องกง จากนั้นได้ไปศึกษาต่อปริญญาตรีด้านเทคโนโลยีอาหาร ที่วิทยาลัยเวลส์ลีย์ (Wellesley College)  ในเมืองเวลส์ลีย์ รัฐแมสซาชูเซตส์ สหรัฐอเมริกา และปริญญาโทที่สถาบันเทคโนโลยีแมสซาชูเซตส์ ในรัฐเดียวกัน หลังจากนั้นจึงได้กลับมาทำงานที่ประเทศไทย และเริ่มกิจการของตนเอง ตามลำดับ
ท่านผู้หญิงนิรมล ถึงแก่อนิจกรรมด้วยโรคมะเร็งเม็ดโลหิตขาว เมื่อวันที่ 5 เมษายน พ.ศ. 2545 ด้วยอายุ 69 ปี
ประวัติการทำงาน

เริ่มต้นทำงานโดยเป็นอาจารย์ที่มหาวิทยาลัยเกษตรศาสตร์ จากนั้นเข้าทำงานในตำแหน่งนักเคมีที่บริษัทเชลล์ (ประเทศไทย) ต่อมาในปี พ.ศ. 2512 ท่านผู้หญิงนิรมลและสามี คือ นายกร สุริยสัตย์ ได้ร่วมทุนกับบริษัท โตชิบา คอร์ปอเรชั่น ประเทศญี่ปุ่น ก่อตั้งบริษัท โตชิบา ไทยแลนด์ และไทยโตชิบา อุตสาหกรรม และจากนั้นก็ได้ขยายกิจการขึ้นเป็นลำดับ ปัจจุบันมีบริษัทในกลุ่มบริษัทโตชิบาประเทศไทยรวมมากกว่า 12 บริษัท โดยตั้งรวมกันอยู่ที่สวนอุตสาหกรรมบางกะดี จังหวัดปทุมธานี
ท่านผู้หญิงเป็นนักธุรกิจหญิงที่มีผลงานทั้งด้านเศรษฐกิจและสังคมเป็นที่ยอมรับอย่างมาก ทั้งในระดับประเทศและนานาชาติ ได้รับรางวัล นักธุรกิจสตรีตัวอย่างประจำปี พ.ศ. 2529 ของสมาคมสตรีนักธุรกิจและวิชาชีพแห่งประเทศไทย ได้รับยกย่องเป็น 1 ใน 50 นักธุรกิจสตรีดีเด่นของโลก พ.ศ. 2539 จากนิตยสารเวิลด์บิสิเนส สหรัฐอเมริกา และ 1 ใน 50 นักธุรกิจสตรีชั้นนำระดับโลก พ.ศ. 2542 โดยนิตยสารฟอร์จูน
พ.ศ. 2534 ได้รับพระราชทานเครื่องราชอิสริยาภรณ์ จตุตถจุลจอมเกล้า
พ.ศ. 2539 ได้รับเครื่องราชอิสริยาภรณ์ The Order of Scared Treasure, Gold Rays with Neck Ribbon จากรัฐบาลญี่ปุ่น   ในฐานะผู้ที่ให้ความสนับสนุนอย่างยิ่งในการเสริมสร้างสัมพันธภาพด้านเศรษฐกิจระหว่างประเทศไทยกับญี่ปุ่น และส่งเสริมความเข้าใจอันดีระหว่าง 2 ประเทศ
พ.ศ. 2542 ได้รับพระราชทานเครื่องราชอิสริยาภรณ์ ทุติยจุลจอมเกล้าวิเศษ จึงใช้คำนำหน้าท่านผู้หญิง
วุฒิสมาชิก 2 สมัย ระหว่าง พ.ศ. 2535-2543
ประธานกรรมการ บริษัท โตชิบา ไทยแลนด์ จำกัด
นายกสมาคมไทย-ญี่ปุ่น
ประธานมูลนิธิประเทศไทยใสสะอาด
ประธานมูลนิธิหนังสือเพื่อเด็ก
รองประธานสภาอุตสาหกรรมแห่งประเทศไทย
รองประธานมูลนิธิโตชิบา-ไทย
กรรมการมูลนิธิสถาบันเพื่อการพัฒนาประเทศไทย (ทีดีอาร์ไอ)
กรรมการสภาสถาบันผู้ทรงคุณวุฒิสถาบันพระปกเกล้า
กรรมการสถาบันเทคโนโลยีนานาชาติสิรินธร มหาวิทยาลัยธรรมศาสตร์
กรรมการสภามหาวิทยาลัยผู้ทรงคุณวุฒิมหาวิทยาลัยธรรมศาสตร์ และมหาวิทยาลัยศิลปากร
อาจารย์มหาวิทยาลัยเกษตรศาสตร์
นักเคมีเอก ผู้จัดการแผนกสถิติ, ผู้จัดการแผนกบุคคล บริษัทเชลล์ (ประเทศไทย)
ฯลฯ
เครื่องราชอิสริยาภรณ์

ท่านผู้หญิงนิรมล สุริยสัตย์ ได้รับพระราชทานเครื่องราชอิสริยาภรณ์ ดังนี้
พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2542 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
แหล่งข้อมูลอื่น

นิรมล สุริยสัตย์ ประวัติบุคคล สำนักข่าวไทย [ลิงก์เสีย]
10 กฎเฮ้วเด็ดหัวใจเฮี้ยว

| 10 กฎเฮ้วเด็ดหัวใจเฮี้ยว |
| --- | --- |

กำกับ: Gil Junger
เขียนบท: Karen McCullah Lutz Kirsten Smith
อำนวยการสร้าง: Andrew Lazar
นักแสดงนำ: Julia Stiles Heath Ledger Larisa Oleynik Joseph Gordon-Levitt David Krumholtz Andrew Keegan Larry Miller
กำกับภาพ: Mark Irwin
ตัดต่อ: O. Nicholas Brown
ดนตรีประกอบ: Richard Gibbs
ผู้จัดจำหน่าย: Touchstone Pictures
วันฉาย: March 31, 1999
ความยาว: 97 นาที
ประเทศ:  สหรัฐอเมริกา
ภาษา: English
ทุนสร้าง: US$16 ล้าน (โดยประมาณ)
ข้อมูลจาก All Movie Guide
ข้อมูลจาก IMDb
10 กฎเฮ้วเด็ดหัวใจเฮี้ยว (อังกฤษ: 10 Things I Hate About You) เป็นภาพยนตร์แนวโรแมนติกคอเมดีในปี 1999 กำกับโดย จิล จังเกอร์ แสดงโดย ฮีธ เลดเจอร์, จูเลีย สไตลส์, โจเซ็ป กอร์ดอน-เลวิตต์, ลาริซา โอเลย์นิก, เดวิด ครัมฮอลต์ซ และแลร์รี มิลเลอร์ โดยดัดแปลงมาจากบทประพันธ์ของ วิลเลียม เชกสเปียร์‎ เรื่อง The Taming of the Shrew โดยดัดแปลงเป็นฉากโรงเรียนอเมริกันในยุคปัจจุบัน บทภาพยนตร์เขียนโดย คาเรน แม็กคัลลาห์ ลัตซ์ และเคิร์สเตน สมิธ
ภาพยนตร์ออกฉายเมื่อ 31 มีนาคม ค.ศ. 1999 และทำให้ดารานำเป็นที่รู้จักทั้งสไตลส์และเลดเจอร์ ผลงานการกำกับเปิดตัวของจังเกอร์ เช่นเดียวกับคนเขียนบทภาพยนตร์ ลัตซ์และสมิธ ซึ่งต่อมาทั้งคู่ได้เขียนบทภาพยนตร์ที่ดัดแปลงมาจากบทประพันธ์ของเชกสเปียร์อีกครั้งใน She's the Man
ปีเตอร์ ไอเซนมาน

| ปีเตอร์ ไอเซนมาน |
| --- | --- |

เกิด:  (1932-08-11) 11 สิงหาคม ค.ศ. 1932 (92 ปี) นิเวิร์ก รัฐนิวเจอร์ซีย์ สหรัฐ
ศิษย์เก่า: มหาวิทยาลัยคอร์แนล มหาวิทยาลัยคอลัมเบีย มหาวิทยาลัยแคมบริดจ์

ผลงานสำคัญ: เฮาส์เดอะซิกซ์ อนุสรณ์สถานแด่ชาวยิวผู้ถูกสังหารแห่งยุโรป นครวัฒนธรรมกาลีเซีย
 
ปีเตอร์ เดวิด ไอเซนมาน (อักษรโรมัน: Peter David Eisenman, เกิด 11 สิงหาคม เป็นสถาปนิก นักเขียน และศาสตราจารย์ชาวอเมริกัน ได้รับการยกย่องให้เป็นหนึ่งในนิวยอร์กไฟว์ และเป็นที่รู้จักจากการออกแบบที่มีใช้รูปแบบมอเดิร์นและดีคอนสตรักทีฟ (deconstructive) สูง รวมถึงจากผลงานประพันธ์หนังสือทางสถาปัตยกรรมจำนวนมาก เขาได้รับรางวัลจำนวนมาก รวมถึง รางวัลศิลปกรรมวูล์ฟ
ปัจจุบันไอเชนมานเป็นอาจารย์สอนด้านทฤษฎีและการออกแบบขั้นสูงประจำสถาบันสถาปัตยกรรมศาสตร์เยล และเป็นศาสตราจารย์อาวุโส (Professor Emeritus) ประจำวิทยาลัยสถาปัตยกรรมศาสตร์คูเปอร์ยูเนียน